***Oeconomia***

Alemanya (2020). 89 minuts.

VO en alemany i anglès, subtitulada en català.

**:: La història**

En els darrers anys, el nostre sistema econòmic s’ha fet invisible i incomprensible. La sensació que alguna cosa no funciona del tot bé l’ha tingut pràcticament tothom. Però, exactament, què és el que no funciona?

Capa a capa, *Oeconomia* revela les regles del capitalisme contemporani i com aquestes fan créixer sistemàticament el dèficit i la concentració de la riquesa. Amb astúcia i rigor, la pel·lícula analitza els aspectes més flagrants de l'economia capitalista, sovint invisibilitzats en les cobertures mediàtiques, fet que impossibilita comprendre la lògica que hi ha darrere de les estructures bàsiques que sostenen la nostra vida quotidiana.

Paradoxalment, l'economia només creix i els beneficis només són possibles quan hi ha endeutament. Un joc instal·lat en la lògica de l’augment infinit de capital. Però mostra el capitalisme signes d’esgotament? Ens trobem prop del seu final?

**:: La directora**

**Carmen Losmann** (Alemanya, 1978), després de cursar a Anglaterra el Bachelor of Arts Marketing, es va graduar en l’especialitat de cinema a l'Academy of Media Arts a la ciutat de Colònia. El seu llargmetratge de debut, titulat *Work Hard Play Hard* (2011), tracta dels efectes de la gestió dels recursos i ha estat guardonat amb el prestigiós premi televisiu Grimme-Preis, l’any 2014. Va rebre la beca Gerd Ruge Project per desenvolupar el documental *Oeconomia*, que és el seu segon llargmetratge com a directora.

**:: Fitxa tècnica**

**Direcció:** Carmen Losmann
**Producció:** Hannes Lang, Mareike Wegener
**Edició:** Henk Drees, Carmen Losmann
**Fotografia:** Dirk Lütter
**So:** Peter Rösner, Till Röllinghoff, Etienne Haug, Detlev Schmelzenbach
**Música:** Peter Rösner
**Distribució:** DocsBarcelona Distribution

**:: Premis i festivals**

Premi de la secció Testimonies, Ji.hlava IDF – República Txeca, 2020

Selecció Oficial, Berlinale – Alemanya, 2020

Selecció Oficial, IDFA – Països Baixos, 2020

Selecció Oficial, CPH:DOX – Dinamarca, 2020

Selecció Oficial, Sheffield Doc/Fest – Regne Unit, 2020

Selecció Oficial, L’Alternativa Barcelona – Espanya, 2020

Selecció Oficial, Zurich IFF – Suïssa, 2020

Selecció Oficial, Bergen IFF – Noruega, 2020

Selecció Oficial, Astra IFF – Romania, 2020

Selecció Oficial, Inconvenient Films – Lituània, 2020